Απόδοση του Ελέγχου Υγείας στον Θεό: μετάφραση, πολιτισμική προσαρμογή και στάθμιση της κλίμακας God Health Locus of Control (GHLC) στην Ελληνική γλώσσα
Creators: name: Παπαγόρα, Γεωργία Ιωάννη
Publisher: name: Aristotle University of Thessaloniki
Year: 2023
Subjects: Απόδοση Ελέγχου Υγείας, Θεός
Κλίμακα, Στάθμιση
Ψυχομετρικές Ιδιότητες, Αξιοπιστία, Εγκυρότητα
Health Locus of Control, God
Scale, Validation
Psychometrics properties, Reliability, Validity

description: Εισαγωγή: Η απόδοση ελέγχου της υγείας στον Θεό αναμένεται να σχετίζεται με την ψυχοκοινωνική προσαρμογή των ατόμων με οξείες και χρόνιες ασθένειες. Η κλίμακα God Health Locus of Control (GHLC) αποτελεί ένα αναγνωρισμένο εργαλείο που έχει χρησιμοποιηθεί διεθνώς για τη μέτρηση της απόδοσης ελέγχου υγείας στον Θεό. Ωστόσο δεν υπάρχει διαθέσιμη σταθμισμένη έκδοσή της στην Ελληνική γλώσσα. Σκοπός: Σκοπός της παρούσας μελέτης ήταν η μετάφραση, η πολιτισμική προσαρμογή και η στάθμιση της κλίμακας God Health Locus of Control (GHLC) στην Ελληνική γλώσσα. Υλικό και μέθοδος: Μετά από λήψη άδειας για τη χρήση της κλίμακας, ακολουθήθηκε η διαδικασία της διγλωσσικής μετάφρασης και στη συνέχεια, η πολιτισμική προσαρμογή της, με συνεντεύξεις 10 ατόμων, οδηγώντας στην τελική Ελληνική έκδοσή της. Ακολούθως, οι ψυχομετρικές ιδιότητές της ελέγχθηκαν σε χρήστες υπηρεσιών υγείας προσερχομένους στα Κέντρα Υγείας Βέροιας και Αλεξάνδρειας, οι οποίοι μετά από ενημερωμένη ενυπόγραφη συναίνεση, κλήθηκαν να συμπληρώσουν το εργαλείο μελέτης (Απρίλιος-Ιούνιος 2023). Η εγκυρότητα της Ελληνικής έκδοσης ελέγχθηκε με δοκιμασίες εγκυρότητας εννοιολογικής κατασκευής (επιβεβαιωτική ανάλυση παραγόντων και συγκλίνουσα εγκυρότητα) και φαινομενικής εγκυρότητας, ενώ η αξιοπιστία της με τις δοκιμασίες εσωτερικής συνέπειας και επαναληπτικής μέτρησης (με τη νέα συμπλήρωσή της μετά την παρέλευση 3-4 εβδομάδων από 114 από τους αρχικούς συμμετέχοντες). Αποτελέσματα: Συνολικά συμμετείχαν 290 άτομα, μέσης ηλικίας 45,9 ετών (±12,5, ελαχ. 18- μεγ. 89), 59,5% γυναίκες. Η επιβεβαιωτική ανάλυση παραγόντων ανέδειξε ένα παράγοντα ερμηνεύοντας το 79,6% της συνολικής διακύμανσης. Η Ελληνική έκδοση έδειξε συγκλίνουσα εγκυρότητα μέσω της συσχέτισης της απόδοσης ελέγχου υγείας στον Θεό με τη σχέση με τη θρησκεία (p&lt;0,001) και με τη συχνότητα επίσκεψης στην Εκκλησία ή άλλους χώρους λατρείας (p&lt;0,001). Η φαινομενική εγκυρότητά της επαληθεύτηκε από το 80,3% των συμμετεχόντων. Ως προς την αξιοπιστία της, διαπιστώθηκε υψηλή εσωτερική συνέπεια (Cronbach a=0,95) και επαναληψιμότητα (Intraclass Correlation coefficient, ICC=0,96, 95% CI:0,94-0,97, p&lt;0,001). Συμπεράσματα: Η Ελληνική έκδοση του GHLC διαπιστώθηκε ότι έχει ικανοποιητική εγκυρότητα και αξιοπιστία. Μπορεί να αποτελέσει ένα χρήσιμο εργαλείο στην κατανόηση της μοναδικότητας του κάθε ατόμου και των συμπεριφορών που σχετίζονται με τη διαχείριση της υγείας του, στο ευρύτερο πλαίσιο της μελέτης της ανθρωποκεντρικότητας ως στοιχείο ποιότητας στη φροντίδα υγείας στην Ελλάδα. Λέξεις κλειδιά: Απόδοση ελέγχου υγείας, Θεός, Κλίμακα, Στάθμιση, Ψυχομετρικές ιδιότητες, Αξιοπιστία, Εγκυρότητα
description: Introduction: The attribution of health control to God is expected to be related to the psychosocial adaptation of people with severe and chronic diseases. God Health Locus of Control (GHLC) scale is an internationally recognized tool used to measure attribution of health control to God. However, a reliable and valid Greek version of GHLC is not available.Purpose: The purpose of this study was to translate, culturally adapt and validate the God Health Locus of Control (GHLC) scale in Greek.Material and method: After obtaining the permission to use the scale, the bilingual translation procedure was followed. The translated tool was then culturally adapted, via debriefing interviews of 10 people, leading to the final Greek version. Subsequently, its psychometric properties were tested on health service users visiting the Health Centers of Veria and Alexandria. Participants after signing the informed consent, were asked to complete the study tool (April-June 2023). The validity of the Greek version was checked with tests of construct validity (confirmatory factor analysis, convergent validity) and face validity, and its reliability via the internal consistency and test-retest reliability (second completion after 3-4 weeks by 114 of the initial participants).Results: A total of 290 people participated, aged 45.9 years (±12.5, min. 18- max. 89), 59.5 % women. Confirmatory factor analysis highlighted one factor by interpreting 79.6 % of the total variation. The Greek version proved convergent validity by the correlation of GHLC score with the relationship with religion (p&lt;0.001) and the frequency of visits to the Church or other places of worship (p&lt;0.001). Face validity was confirmed by 80.3 % of the participants. In terms of reliability, high internal consistency (Cronbach a=0.949) and repeatability (Intraclass Correlation coefficient, ICC=0.96, 95% CI:0.94-0,97, p&lt;0.001) was found.Conclusions: The Greek version of GHLC was found to have satisfactory validity and reliability. Therefore it can be an useful tool in understanding the uniqueness of each individual and health care users’ behaviors related to managing their health, in the broader context of the study of people-centeredness as an element of quality in health care in Greece. Keywords: Health Locus of Control; God; Scale; Validation; Psychometric properties, Reliability, Validity